**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Mgr. Gabriela Dikošová, člen predstavenstva - CFO a Ing. Michal Halomi, člen predstavenstva - CIO, kontaktná osoba pre technické veci: Mgr. Daniel Šuchaň, telefón: + 421 (0)2 5950 1374, e-mail: suchan.daniel@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokker.bolekova.eva@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane

**Vzhľadom k tomu, že:**

1. Objednávateľ má záujem o poskytovanie služieb - riešenie zabezpečenia chráneného napájania dátového

centra, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 46/2024 „**Zabezpečenie služby zálohovaného napájania dátového centra z dvoch nezávislých zdrojov s ochranou pri výpadku napájania a SLA podporou**“; a

1. Poskytovateľ je úspešným uchádzačom realizovanej zákazky označenej interným číslom CP 46/2024 na predmet zákazky „**Zabezpečenie služby zálohovaného napájania dátového centra z dvoch nezávislých zdrojov s ochranou pri výpadku napájania a SLA podporou**“; a
2. Zmluvné strany majú záujem upraviť si vzájomné práva a povinnosti súvisiace s vykonaním Diela;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Služba** znamená zabezpečenie služby zálohového napájania dátového centra z dvoch nezávislých zdrojov s ochranou pri výpadku napájania a SLA podporou ktorého cieľom je napádanie a ochrana dátového centra, koncových zariadení, informačných aktív, súčasťou Služby je vybudovanie rozvádzača s napojením z dvoch nezávislých trás s prepínaním trasy spolu so záložným zdrojom pre ochranu pred výpadkom napájania; rozsah Služby je bližšie špecifikovaný v článku 2 PREDMET ZMLUVY a v Prílohe 1 Zmluvy – Špecifikácia predmetu zákazky, ktorá tvorí neoddeliteľnú súčasť Zmluvy (ďalej len „**Príloha 1 Zmluvy**“);
2. **SLA** znamená pohotovostný servis, ktorý je bližšie špecifikovaný v článku 4 časť SLA, Zmluvy;
3. **Miesto plnenia** znamená územie mesta Bratislavy, kontkrétne miesto plnenia bude uvedené v objednávke vystavenej podľa článku 2 bodu 2.2 Zmluvy;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Cena** znamená celková cena za Službu vo výške **[doplniť] EUR** (slovom: [doplniť] EUR) bez DPH;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov;
10. **Vyhláška č. 205/2010** Z. z. Ministerstva dopravy, pôšt a telekomunikácii Slovenskej republiky o určených technických zariadeniach a určených činnostiach a činnostiach na určených technických zariadeniach
11. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **PREDMET ZMLUVY**
13. Predmetom Zmluvy je záväzok:
14. Poskytovateľa poskytnúť Objednávateľovi Službu; a
15. Objednávateľa zaplatiť Poskytovateľovi Cenu za poskytnutú Službu,

a to za podmienok stanovených Zmluvou

1. Služba bude vykonaná podľa potrieb Objednávateľa na základe 1 (jednej) písomnej objednávky. Takto vystavená objednávka bude podkladom pre fakturáciu podľa článku 3 Zmluvy. Objednávka bude písomná. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Objednávateľ sa za poskytnutie Služby zaväzuje zaplatiť Pokytovateľovi Cenu vo výške a za podmienok dojednaných v článku 3 Zmluvy.
3. Zmluvné strany sa dohodli, že Poskytovateľ je povinný poskytnúť Službu vo vlastnom mene a na vlastnú zodpovednosť, podľa pokynov Objednávateľa, v rozsahu a spôsobom uvedeným v Objednávke, podľa tejto Zmluvy, v súlade s príslušnámi technickými normami STN a EN, v súlade s príslušnými platnými a účinnými právnymi predpismi, s odbornou starostlivosťou a za účelom dosiahnutia vysokej kvality a dlhej životonosti poskytnutej Služby.
4. **CENA ZA SLUŽBY A PLATOBNÉ PODMIENKY**
5. Zmluvné strany sa dohodli, že Cena za poskytnutú Službu je stanovená v článku 1 bode 1.1 písm. (e) Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov, pričom zahŕňa aj náklady na dopravu Poskytovateľa do/z Miesta plnenia, montáž a náklady na SLA podporu v zmysle tejto Zmluvy. Pri DPH sa bude postupovať podľa osobitných predpisov.
6. Právo Poskytovateľa na zaplatenie Ceny vzniká riadnym poskytnutím Služby bez výhrad podľa článku 4 bod 4.6 Zmluvy.
7. Poskytovateľ vystaví Objednávateľovi faktúru na zaplatenie Ceny na základe objednávky podľa článku 2 bod 2.2 Zmluvy a doručí ju Objednávateľovi najneskôr do 3 (troch) dní odo dňa poskytnutia Služby, pričom prílohou faktúry bude oboma Zmluvnými stranami potvrdený preberací protokol.
8. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná u Objednávateľa, číslo objednávky, ku ktorej sa faktúra vzťahuje a preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
9. Faktúra je splatná do **60 (šesťdesiat) dní** odo dňa doručenia faktúry. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší Pracovný deň.
10. Zaplatením faktúry sa rozumie deň odpísania fakturovanej sumy z účtu Objednávateľa.
11. **PODMIENKY POSKYTOVANIA SLUŽIEB**
12. Východiskovým podkladom k plneniu predmetu Zmluvy je príslušná objednávka podľa článku 2 bod 2.2 Zmluvy. Poskytovateľ sa zaväzuje poskytnúť Službu v Mieste plnenia a v rozsahu a lehote do 30 (tridsiatich) kalendárnych dní odo dňa odoslania objednávky podľa článku 2 bodu 2.2 Zmluvy.
13. Poskytovateľ sa zaväzuje poskytnúť Službu objednávateľovi v Pracovných dňoch v čase od 07:00 do 14:00 hod., pričom čas poskytnutia Služby si Zmluvné strany vopred dohodnú. Mimo vyššie uvedeného času môže Poskytovateľ poskytnúť Službu len s výslovným súhlasom Objednávateľa, alebo na základe tejto Zmluvy v súvislosti s SLA.
14. Poskytovateľ sa zaväzuje v rámci poskytnutia Služby Objednávateľovi vybudovať nové elektrické rozvádzače v dátovom centre, ktoré budú zlučovať dva nezávislé napájania dátového centra s automatickým prepnutím na rezervný prívod pri výpadku primárneho prívodu s požadovaným istením pre UPS a napájacie okruhy dátového centra.
15. Súčasťou Služby je vybudovanie potrebných rozvodov elektrickej energie pre zabezpečenie poskytnutia Služby.
16. Poskytovateľ sa zaväzuje odovzdať Objednávateľovi spolu s poskytnutnou Službou sprievodnú dokumentáciu k poskytnutej Službe, ktorými sú technologické postupy, projekt služby vypracovaný projektantom s platným oprávnením z Dráhového úradu podľa vyhlášky č. 205/1010 Z.z., v zmysle vyhlášky č. 205/2010 Z.z. správu o vykonanej revízii revíznych technikom s platným oprávnením z Dráhového úradu, a iné dokumenty v zmysle platných právnych predpisov.
17. Poskytovateľ sa zaväzuje vykonať Službu len pracovníkmi Poskytovateľa, ktorí majú platné oprávnenie z Dráhového úradu podľa vyhlášky č. 205/1010 Z.z.
18. Poskytovateľ sa zaväzuje zabezpečiť dodržiavanie príslušných ustanovení právnych noriem platných pre realizáciu predmetu Zmluvy minimálne v rozsahu:
19. zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;
20. vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností;
21. vyhlášky č. 205/2010 o určených technických zariadeniach a určených činnostiach a činnostiach na určených technických zariadeniach; a
22. ostatných súvisiacich právnych predpisov, všeobecne záväzných nariadení mesta a mestských častí, STN a iných technických predpisov súvisiacich s realizáciou predmetu Zmluvy.
23. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
24. Poskytovateľ preberá zodpovednosť za to, že pracovníci realizujúci predmet Zmluvy budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti a preukazy spôsobilosti na výkon vybraných činností. Poskytovateľ je povinný na výzvu Objednávateľa predložiť kópie týchto dokladov.
25. Poskytovateľ je povinný poskytovať Služby tak, aby nedošlo k poškodeniu zdravia vlastných pracovníkov ani tretích osôb a poškodeniu majetku. Poskytovateľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na Mieste plnenia a za dodržiavanie predpisov požiarnej ochrany.
26. Zmluvné strany sú povinné po riadnom poskytnutí Služby podpísať preberací protokol. Služba sa bude považovať za riadne poskytnutú a odovzdanú Objednávateľovi okamihom podpísania preberacieho protokolu bez výhrad oprávnenými zástupcami Zmluvných strán.
27. Zmluvné strany sa dohodli, že podpísaním preberacieho protokolu bez výhrad po poskytnutí Služby oprávnenými zástupcami Zmluvných strán je preberacie konanie ukončené. V prípade, že poskytnutá Služba vykazuje akékoľvek vady, Objednávateľ nie je povinný prevziať jej výsledky až do úplného odstránenia vád. V prípade, že poskytnutá Služba vykazuje drobné vady, ktoré nebránia riadnemu užívaniu vozidla, môže Objednávateľ Službu prevziať. Súpis drobných vád bude zaznamenaný v preberacom protokole s uvedením termínu ich odstránenia. Vady uvedené v preberacom protokole sa považujú za odstránené podpisom preberacieho protokolu odstránených vád z preberacieho konania.
28. Poskytovateľ je povinný odstrániť bez zbytočného odkladu prípadné chyby, ktoré Objednávateľ nezistil počas preberacieho konania aj po termíne splnenia všetkých záväzkov.
29. Zmluvné strany sa zaväzujú, že počas účinnosti Zmluvy budú navzájom spolupracovať a poskytnú si navzájom súčinnosť potrebnú na realizáciu predmetu Zmluvy.
30. Nebezpečenstvo škody na príslušnej Službe ako aj veciach a materiáloch potrebných na vykonanie Služby znáša Poskytovateľ až do času riadneho protokolárneho odovzdania Služby bez výhrad v zmysle tohto článku bodu 4.12 Zmluvy.
31. Počas trvania záručnej doby je Poskytovateľ povinný pre Objednávateľa zabezpečiť záručny servis a pravidelnú údržbu, podľa doporučenia výrobcom vrátane výmeny výrobcom doporučených dielov.

**SLA**

1. Poskytovateľ sa zaväzuje poskytnúť Službu pospory SLA v pohotovostnom režime 365 dní v roku, resp. 366 v prípade prestupného roku, 24 hodín denne. Poskytovateľ sa zaväzuje pre Objednávateľa zriadiť nepretržitú prevádzku servisnej linky v režim 24/7 (ďalej len „Hot-line“) adresa (doplniť), v prípade nedostupnosti e-mailom na (doplniť), alebo telefónne číslo (doplniť).
2. Poskytovateľ sa zaväzuje poskytovať služby SLA a mať zriadenú nepretržitú linku Hot-line počas 60 mesiacov odo dňa prevzatia Služby Objednávateľom bez výhrad.
3. Oprávnená osoba objednávateľa je povinná bezodkladne po tom, čo sa o poruche dozvedela zadať/hlásiť problém/ požiadavku Poskytovateľovi na linku Hot-line, oprávnená osoba Objednávateľa zadá/hlási problém/požiadavku podľa tejto vety, tohto článku Zmluvy, až po tom, ako nebolo možné vyriešiť tento problém v prvom stupni oprávnenou osobou Objednávateľa. Poskytovateľ je povinný každé hlásenie podľa bodu 4.17 a 4.18 tohto článku Zmluvy zaevidovať v Helpdesku, pričom Helpdesk vygeneruje identifikačné číslo požiaavky/problému, v rozsahu : čas odoslania hlásenia a oprávnenú osobu, kritickosť, čas prijatia hlásenia oprávnenou osobou Poskytovateľa, čas pridelenia riešiteľovi, čas zahájenia riešenia a čas vyriešenia požiadavky alebo Problému. Všetky záznamy, prílohy a komunikácia Oprávnených osoba za Zmluvné strany sú evidované v Helpdesku dostupnom on-line.
4. Poskytovateľ sa zaväzuje od momentu nahlásenia poruchy záložného zdroja Objednávateľom nastúpiť na odstránenie poruchy v lehote 24 hodín od momentu nahlásenia poruchy Objednávateľa, pričom akákoľvek komunikácia medzi Zmluvnými stranami sa uskutočňuje použitím priradeného identifikačného čísla požiadavky/problému podľa bodu 4.17 tohto článku Zmluvy.
5. Špecialista Poskytovateľa preverí požiadavku/Problém a začne ich prešetrovať. Podľa potreby kontaktuje Oprávnenú osobu Objednávateľa. Komunikácia pracovníka Poskytovateľa prebieha priamo s Oprávnenou osobou Objednávateľa. Špecialista Poskytovateľa oznámi výsledok prešetrenia a odporúčané riešenie Oprávnenej osobe Objednávateľa. Na základe výsledkov prešetrenia bude pokračovať riešenie Problému.
6. Problém bude riešený na základe priority určenej dohodou a definíciou kategórie požiadavky/Problému Oprávnenými osobami Objednávateľa a Poskytovateľa. Oprávnená osoba Objednávateľa má právo zmeniť poradie priorít riešenia otvorených Problémov/požiadaviek po dohode s oprávneným zástupcom zo strany Poskytovateľa dokumentovateľným spôsobom – záznamom v Helpdesku.
7. Oprávnená osoba Objednávateľa po vykonaní služieb pracovníkom Poskytovateľa v priestoroch Objednávateľa alebo na diaľku vzdialeným pripojením, potvrdí poskytnutie služby a funkčnosť riešenia v Helpdesku.
8. Všetky vyriešené požiadavky /Problémy Objednávateľa musia byť potvrdené a ich vyriešenie musí byť zaevidované v Helpdesku. Splnenie požiadavky/Problému bude potvrdené v rozsahu ich riešenia Oprávnenou osobou Objednávateľa. Objednávateľ je povinný potvrdiť vyriešenie každej požiadavky/Problému najneskôr do 5 pracovných dní odo dňa jej vyriešenia. Akceptovanie riešenia požiadavky/Problému bude zaevidované priamo v Helpdesku. V prípade, ak Objednávateľ riešenie požiadavky/Problému neakceptuje, v rovnakej lehote svoje pripomienky a výhrady uvedie v Helpdesku. Ak Objednávateľ bez závažného dôvodu neakceptuje vyriešenie požiadavky/Problému a ani nevznesie pripomienky k riešeniu požiadavky/Problému ani do 5 pracovných dní od ich vykonania, považuje sa riešenie požiadavky/Problému za akceptované a Helpdesk automaticky vykoná mailovú notifikáciu.
9. Reakčná doba Poskytovateľa na požiadavku/problém Objednávateľa sa určuje na základe príslušnej úrovne spracovania problému/požiadavky. Reakčný čas sa vždy meria od momentu, kedy je problém/požiadavka zaznamenaný do Helpdesku alebo v prípade nedostupnosti Helpdesku od momentu nahlásenia problému/požiadavky alternatívnym spôsobom, tj. od momentu doručenia hlásenia problému/požiadavky emailom.
10. Poskytovateľ sa zaväzuje reagovať na problém/požiadavky Objednávateľa v zmysle tohto článku Zmluvy **v prípade odstránenia poruchy záložného zdroja do 24 hodín od nástupu**, a v prípade **poruchy alebo vady spôsobujúcej nefunkčnosť alebo poruchu služby do 4 hodín od momentu, kedy je požiadavka/problém zaznamenaná v Helpdesku. Všetky vyriešené poruchy alebo vady Objednávateľa musia byť potvrdené a ich vyriešenie musí byť zaevidované v Helpdesku. Splnenie odstránenia poruchy alebo vady bude potvrdené v rozsahu ich riešenia Oprávnenou osobou Objednávateľa. Akceptovanie riešenia odstránenia poruchy alebo vady bude zaevidované priamo v Helpdesku. V prípade, ak Objednávateľ riešenie odstránenia poruchy alebo vady neakceptuje, svoje pripomienky a výhrady uvedie v Helpdesku**
11. Na službu SLA sa vzťahujú všetky dojednané stanovené ustanovenia v Zmluve, pričom odchylná úprava SLA má prednosť pred ustanoveniami Zmluvy, a teda v prípade rozdielnej úpravy v zmluve sa pre SLA použije tá úprava ktorá je ustanovená pre SLA, v ostatních prípadoch sa použijú ustanovenia Zmluvy.
12. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Poskytovateľ preberá záruku za to, že poskytnutá Služba počas záručnej lehoty bude mať vlastnosti stanovené Zmluvou a bude v súlade so všeobecne záväznými právnymi predpismi Európskej únie a Slovenskej republiky a príslušnými technickými normami.
	2. Záručná doba začína plynúť odo dňa riadneho poskytnutia Služby podľa článku 4 bodu 4.11 a bodu 4.26 Zmluvy. Záručná doba poskytnutá Poskytovateľom je 60 mesiacov.
	3. Poskytovateľ zodpovedá za vady poskytnutých Služieb. Služba má vady, ak nezodpovedá ustanoveniam uvedeným Zmluve a/alebo v objednávke, požadovanej kvalite alebo požadovanému rozsahu.
	4. Reklamáciu a jej špecifikáciu uplatní Objednávateľ u Poskytovateľa ihneď po zistení, že poskytnutá Služba vykazuje vady nekvality, a to písomnou formou v zmysle článku 8 Zmluvy, na tlačive označenom ako “Oznámenie o reklamácii“.
	5. Zmluvné strany sa dohodli, že Objednávateľ má právo požadovať od Poskytovateľa bezplatné odstránenie akejkoľvek vady poskytnutých Služieb bezodkladne, najneskôr v lehote uvedenej v tomto článku bod 5.6 Zmluvy, a to aj vtedy, ak neuznáva, že za vady predmetu Zmluvy zodpovedá. V sporných prípadoch nesie náklady až do rozhodnutia o reklamácii Poskytovateľ.
	6. Objednávateľ je povinný písomne oznámiť vady predmetu Zmluvy bez zbytočného odkladu po tom, čo ich zistil. K oznámeniu prípadne doloží dôkazné prostriedky, ktoré umožnia overiť oprávnenosť Objednávateľovho nároku. Poskytovateľ je povinný do 3 (troch) dní po uplatnení oprávnenej reklamácie predložiť Objednávateľovi písomný návrh na odstránenie vady predmetu Zmluvy a v prípade, že Objednávateľ s týmto návrhom súhlasí je Poskytovateľ povinný vadu predmetu Zmluvy odstrániť najneskôr do 6 (šiestich) dní od uplatnenia reklamácie Objednávateľom.
13. **SANKCIE**
14. Objednávateľ je oprávnený uplatňovať si zmluvnú pokutu vo výške 100,- EUR (sto eur) za každý deň omeškania, ak je Poskytovateľ v omeškaní s termínom plnenia podľa článku 4 bod 4.1 Zmluvy. Tým nie je dotknuté právo Objednávateľa na náhradu škody.
15. V prípade nesplnenia povinností Poskytovateľa uvedených v článku 4 bod 4.5 až 4.7 Zmluvy, je Objednávateľ opránený uplatňovať si zmluvnú pokutu vo výške 100 EUR (sto eur) za každé porušenie. Uplatnením zmluvnej pokuty nie je dotknuté právo Objednávateľa na náhradu škody. Uplatnením zmluvnej pokuty nie je dotknuté právo Objednávateľa uplatňovať si zmluvnú pokutu súbežne a/alebo opakovane za každé jednotlivé porušenie.
16. Objednávateľ je oprávnený uplatňovať si zmluvnú pokutu vo výške 100,- EUR (sto eur) za každú začatú hodinu omeškania, ak Poskytovateľ je v omeškaní s termínom/hodinou plnenia podľa článku 4 bodu 4.17 Zmluvy. Tým nie je dotknuté právo Objednávateľa na náhradu škody.
17. Objednávateľ je oprávnený uplatňovať si zmluvnú pokutu vo výške 100,- EUR (sto eur) za každú začatú hodinu omeškania, ak Poskytovateľ je v omeškaní s termínom/hodinou plnenia podľa článku 4 bodu 4.26 Zmluvy. Tým nie je dotknuté právo Objednávateľa na náhradu škody.
18. V prípade omeškania Poskytovateľa s odstraňovaním vád v záručnej dobe podľa článku 5 bod 5.6 Zmluvy, je Objednávateľ oprávnený uplatňovať si zmluvnú pokutu vo výške 100 EUR (sto eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
19. V prípade porušenia akejkoľvek povinnosti Poskytovateľa podľa článku 10 Zmluvy, je Objednávateľ oprávnený uplatňovať si zmluvnú pokutu vo výške 10 000 EUR (desaťtisíc eur), a to aj opakovane za jednotlivé porušenie.
20. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1 až 6.6 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi bezodkladne po výzve Objednávateľa, najneskôr do 10 pracovných dní odo dňa doručenia výzvy Objednávateľa.
21. Poskytovateľ je oprávnený uplatňovať si úrok z omeškania vo výške 0,022% z nezaplatenej fakturovanej sumy za každý deň omeškania, ak je Objednávateľ v omeškaní s úhradou Ceny.
22. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
23. Objednávateľ si v prípade nároku na zaplatnie zmluvnej pokuty a/alebo náhradu škody môže škodu odpočítať z čiastky splatnej v prospech Poskytovateľa.
24. **VYHLÁSENIA A ZÁRUKY**
25. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
26. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
27. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
28. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
29. má všetky potrebné právomoci a oprávnenia na poskytnutie Služby a riadne plní všetky povinnosti, porušenie ktorých by mohlo viesť k jeho zrušeniu;
30. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
31. je zapísaný v Registri partnerov verejného sektora, pokiaľ sa na neho takáto povinnosť vzťahuje.
32. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bodoch 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
33. Porušenie povinnosti Poskytovateľa spôsobené nepravdivosťou alebo neúplnosťou niektorého z vyhlásení uvedených v tomto článku bod 7.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
34. Pokiaľ sa preukáže, že ktorékoľvek z vyhlásení Poskytovateľ uvedených v tomto článku bode 7.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľa v dôsledku skutočností, ktoré sú obsahom tohto vyhlásenia. Právo Objednávateľa na odstúpenie od Zmluvy tým nie je dotknuté.
35. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
36. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
37. osoby konajúce za Poskytovateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
38. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na prevzatie Diela s poskytnutie licencie a riadne plní všetky povinnosti, porušenie ktorých by mohlo viesť k jeho zrušeniu.
39. Zmluvné strany vyhlasujú, že všetky vyhlásenia uvedené v tomto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce, a aby nenastala žiadna negatívna okolnosť predpokladaná ustanoveniami týchto vyhlásení.
40. Zmluvné strany sa zaväzujú vzájomne sa písomne informovať o akýchkoľvek a všetkých skutočnostiach, ktoré sú výsledkom ich vlastného poznania alebo o ktorých sa dozvedeli od tretej osoby, ktoré nasvečujú tomu, že došlo, resp. v budúcnosti nepochybne dôjde k niektorej z nepriaznivých okolností predpokladaných ustanoveniami tohto článku Zmluvy, a to v lehote 5 (piatich) Pracovných dní odo dňa, kedy k takejto skutočnosti na strane ktorejkoľvek Zmluvnej strany došlo, resp. od kedy sa ktorákoľvek Zmluvná strana o takejto skutočnosti na jej strane dozvedela alebo sa pri vynaložení odbornej starostlivosti mala dozvedieť, a to podľa toho, ktorý z týchto dní nastane skôr.
41. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
42. **KOMUNIKÁCIA MEDZI ZMLUVNÝMI STRANAMI**
	1. Akákoľvek komunikácia medzi Zmluvnými stranami v súvislosti so Zmluvou bude vykonávaná prostredníctvom listu, e-mailu alebo telefonického spojenia a bude zaslaná na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:.
43. v deň doručenia zásielky, ak bola zásielka doručená osobne, poštou alebo kuriérskou službou; alebo
44. piaty (5) pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo
45. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
	1. Zmeny identifikačných údajov sú si Zmluvné strany povinné oznámiť do 5 kalendárnych dní od realizácie týchto zmien.
46. **ZACHOVÁVANIE MLČANLIVOSTI**
47. Poskytovateľ sa zaväzuje zachovávať mlčanlivosť o údajoch Objednávateľa a ďalších skutočnostiach, ktoré sa v súvislosti so poskytovaním Služby podľa Zmluvy dozvie.
48. Povinnosti vyplývajúce z tohto článku bod 9.1 Zmluvy je Poskytovateľ povinný dodržiavať bez časového obmedzenia. V prípade porušenia tejto povinnosti má Objednávateľ nárok na náhradu vzniknutej škody od Poskytovateľa.
49. **TRVANIE A ZÁNIK ZMLUVY**
50. Zmluva sa uzatvára na dobu určitú, a to **60 (šesťdesiat)** **na mesiacov odo dňa účinnosti tejto Zmluvy**.
51. Zmluvné strany sa dohodli, že Zmluva môže byť ukončená aj skôr ako je uvedené v tomto článku v bode 10.1 Zmluvy, a to jednostranným odstúpením za podmienok dohodnutých v Zmluve, písomnou výpoveďou za podmienok dohodnutých v Zmluve alebo písomnou dohodou Zmluvných strán.
52. Zmluvné strany sa dohodli, že odstúpiť od Zmluvy a požadovať od povinnej Zmluvnej strany náhradu škody môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
53. Za podstatné porušenie Zmluvy Objednávateľ považuje prípady, ak Poskytovateľ:
54. Neposkytne Službu podľa objednávky a termínoch podľa článku 4 bod 4.1 Zmluvy,  a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
55. Neposkytne službu v časti SLA v lehote podľa článku 4 bodu 4.26 Zmluvy;
56. poskytne Službu spôsobom, ktorý je v rozpore so Zmluvou alebo s príslušnými zákonmi, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
57. poruší niektorú zo svojich povinností uvedených v článku 4 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
58. pri vykonávaní Služby nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
59. opakovane nevybaví reklamáciu v lehote dohodnutej v článku 5 bod 5.6 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
60. sa niektoré z vyhlásení Poskytovateľa podľa článku 7 bodu 7.1 Zmluvy ukáže ako nepravdivé;
61. poruší svoje povinnosti uvedené v článku 9 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave.
62. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy alebo oznámené podľa článku 8 bod 8.3 Zmluvy.
63. Objendávateľ má taktiež právo odstúpiť od Zmluvy ak Poskytovateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
64. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
65. Odstúpením od Zmluvy Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďaľších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za vykonanie Diela v súlade so Zmluvou do okamihu odstúpenia Objednávateľa od Zmluvy má Poskytovateľ nárok na náhradu príslušnej časti Odplaty za Dielo. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia zmluvných povinností zo strany Poskytovateľa, prípadne do doby ich vysporiadania je oprávnený držať neuhradené platby.
66. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy.
67. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky doručené Poskytovateľovi pred dátumom odoslania výpovede Poskytovateľovi zostávajú platné a budú vysporiadané v zmysle ustanovení Zmluvy.
68. Zmluvné strany sa dohodli, že Zmluva zaniká aj na základe písomnej dohody Zmluvných strán.
69. **ZÁVEREČNÉ USTANOVENIA**
	1. Zmluva je účinná dňom nasledujúcim po dni jej zverejnenia podľa § 47a Občianskeho zákonníka.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy, bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	6. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
	7. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	8. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	9. Pokiaľ by omeškanie so splnením zmluvnej povinnosti presiahlo dobu 3 (troch) mesiacov, sú Zmluvné strany oprávnené od Zmluvy odstúpiť.
	10. V prípade, ak sa niektoré z ustanovení Zmluvy stane neplatným alebo nevykonateľným, nemá takáto neplatnosť alebo nevykonateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevykonateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	11. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	12. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu. Objednávateľ dostane 3 (tri) jej rovnopisy a Poskytovateľ dostane 2 (dva) jej rovnopisy.

Príloha 1 Zmluvy – Špecifikácia predmetu zákazky

**PRÍLOHA 1**

**ŠPECIFIKÁCIA PREDMETU ZÁKAZKY**

Predmetom zákazky je „**Zabezpečenie služby zálohovaného napájania dátového centra z dvoch nezávislých zdrojov s ochranou pri výpadku napájania a SLA podporou.“ (ďalej ako Napájanie)** ktorého cieľom je napájanie a ochrana dátového centra, koncových zariadení, informačných aktív . Súčasťou služby je vybudovanie rozvádzača s napojením z dvoch nezávislých trás s prepínaním napájacej trasy spolu so záložným zdrojom pre ochranu pred výpadkom napájania

Poskytovateľ poskytne službu:

**Poskytnuté služby:**

**Všetky poskytnuté služby podliehajú pod Dráhový úrad podľa Vyhlášky č. 205/2010 Z. z..**

1. **Vyžaduje sa projekt služby vypracovaný projektantom s platným oprávnením z Dráhového úradu podľa Vyhlášky č. 205/2010 Z. z.**
2. **Vyžaduje sa realizácia služby pracovníkmi s platným oprávnením z Dráhového úradu podľa Vyhlášky č. 205/2010 Z. z.**
3. **Vyžaduje sa revízia služby predmetu zákazky revíznym technikom s platným oprávnením z Dráhového úradu podľa Vyhlášky č. 205/2010 Z. z.**
4. **Požadované záložné zdroje /ďalej ako UPS/ –**

**Vyžaduje sa Autorizácia výrobcu dodanej UPS, že uchádzač je oficiálnym dodávateľom daného riešenia a zároveň disponuje technikmi ktorí sú vyškolení a certifikovaní na vykonávanie servisu pre dané zariadenie. Uchádzač splnenie preukáže podpísaným vyhlásením výrobcu UPS, nie jeho dovozcom.**

Od nových UPS požadujeme **modularitu** a **redundanciu** modulov aj batérií N+1. Požadujeme UPS s decentralizovanou architektúrou, to znamená, že každý modul má vlastné riadenie, striedač, bypass, dobíjač, kontrolér a redundantný komunikačný procesor. Modul musí byť jednoducho vymeniteľný, alebo nahraditeľný za prevádzky UPS **bez potreby vypnutia alebo prepnutia na bypass**. UPS riešenie so vstavanými modernými usmerňovačmi, ktoré nám zaistí čo možno najkvalitnejšiu sínusovú napájaciu energiu pri účinníku 0,99, s obsahom harmonických do 3% THD(i).

• modulárny systém true – redundancy / riešenie N+1

• transformácia energie podľa EN 62040-3 / VFI-SS-111

• servisný prístup iba spredu s možnosťou radovej zástavby

• montáž na svorkovnice iba z jednej strany

• UPS bude vybavené nezávislým rozhraním s prepínacími, bezpotenciálovými kontaktmi, pre vyvedenie alarmovej signalizácie, do nezávislého systému dohľadu pre každé UPS – porucha siete, prevádzka na by-pass, združená závada a nízky stav batérií

• UPS bude vybavené čidlom teplotnej kompenzácie nabíjania batérie

• UPS bude vybavené komunikačným rozhraním MODBUS TCP/IP a SNMP pre komunikáciu s nadradenými systémami, rovnako tak bude vybavené integrovaným webserverom

• každý modul bude obsahovať všetky redundantné prvky systému – výkonový usmerňovač , menič napätia, striedač, elektronický by-pass, nabíjač akumulátorov, riadiaci mikroprocesorový kontrolér, ovládací displej, komunikačné rozhranie paralelnej spolupráce, ochranu proti spätnému napájaniu

• moduly budú vyberateľné a vkladateľné za prevádzky – typ Hot Swap

• maximálna hmotnosť modulu bude do 22kg, možnosť vybratia a vloženia manuálne, bez dodatočných manipulačných prostriedkov – ručne jednou osobou

• minimálna požadovaná účinnosť min 95% AC-AC pre PF=1, VFI-SS-111 v pásme zaťaženia 20-95%

• systém programovateľnej hibernácie modulov pri optimalizácii účinnosti a vlastnej spotreby v závislosti na aktuálnom odoberanom výkone

• systém „Black Start“ – možnosť postupného úplného spustenia systému bez pripojeného vstupného napätia (i zo stavu, kedy bola odpojená batéria každého modulu)

• Prevedenie UPS aj batérií v jednej spoločnej skrini. Skriňa musí byť vybavená odpojovačmi jednotlivých modulov, ktoré zaistia viditeľné odpojenie od modulu z paralelnej výkonovej zbernice na výstupe a priestorom pre batériové moduly. Použitie samostatnej batériovej skrine nie je z priestorových dôvodov povolené.

• možnosť programovateľného nastavenia počtu batérií v sériovom reťazci

• batérie separátne, pre každý modul samostatne

• batérie olovené, uzavreté, typu VRLA, umiestnené v jednej skrini spolu s modulmi UPS.

• každý modul je vybavený vlastným interným nabíjačom batérií s výkonom zodpovedajúcim pre nabitie batérií na hodnotu 90% nominálnej kapacity do 8 hodín po úplnom vybití

**Špecifikácia požadovanej UPS:**

Počet UPS: 1

Výkon : 10kW N+1 (10+10kW)

Technológia: Online, dvojitá konverzia VFI-SS-111

Topológia: Modulárna, 10kW moduly, hotswap

Rozšíriteľnosť: Možnost rozšírenia výkonu UPS min. o 100%, doplnením výkonových a bat. modulov.

Power factor: 0,99

Účinnosť: min 95 % v AC-AC pre PF=1, VFI-SS-111 v pásme zaťaženia 20-95%

Vyhotovenie: Moduly vyberateľné a servisovateľné za chodu – Hot Swap, plná redundancia všetých častí UPS v moduloch. Prístup k všetkým častiam spredu.

Komunikácia: MODBUS TCP/IP a SNMP

**Požadovaná doba zálohy UPS:**

• minimálne 45 minút pri výkone 10kW

Samostatné batériové vetvy pre každý modul samostatne umiestnene v spoločnej skrini.

• Max. Rozmery UPS s batériami: š 550 x v 1135 x h 775 mm

**Záruka a záručný servis a SLA servis**

Záruka na UPS: **60 mesiacov**

Záručný servis: Počas trvania záruky je zabezpečený záručný servis a pravidelná údržba, podľa doporučenia výrobcom vrátane výmeny výrobcom doporučených dielov

**SLA servis:**

**Pohotovostný servis 365 dní v roku 24 hodín denne nepretržitá prevádzka servisnej linky (Hot – Line) v režime 24/7 nástup k servisnému zásahu do 4 hodín od nahlásenia poruchy odstránenie poruchy záložného zdroja do 24 hodín od nástupu počas trvania 60 mesačnej záruky UPS**

Požadujeme splnenie všetkých parametrov uvedených v tomto dokumente.

**Rozvádzač a rozvody:**

Súčasťou dodania služby bude vybudovanie nového elektrického rozvádzača v dátovom centre ktorý bude zlučovať 2 nezávislé napájania dátového centra s prepnutím na rezervný prívod pri výpadku primárneho prívodu s požadovaným istením pre UPS a napájacie okruhy dátového centra.

Súčasťou služby je aj vybudovania potrebných rozvodov elektrickej energie pre zabezpečenie poskytnutia služby.

**Postup pri riešení Problémov/požiadaviek – Helpdesk:**

Na hlásenie problémov zo strany Objednávateľa bude Poskytovateľ prevádzkovať Helpdesk, ktorý bude poskytovať službu, ktorá pozostáva z nasledujúcich činností:

* Identifikácia Problému – poskytnutie pomoci Objednávateľovi s cieľom identifikovať príčinu daného Problému v rozsahu podporovaného IS Objednávateľa,
* Poskytovanie informácií o stave riešenia požiadaviek prostredníctvom on-line vzdialeného prístupu oprávnených osôb Objednávateľa do Helpdesku.

**Postup**

1. Oprávnená osoba Objednávateľa zadáva/hlási problém/požiadavku v systéme Helpdesk na adrese: XXXXXX, v prípade nedostupnosti e-mailom na xxx alebo na telefónnom čísle XXXX Oprávnená osoba Objednávateľa nahlasuje problém podľa predchádzajúcej vety Poskytovateľovi až potom, ako nebolo možné vyriešiť tento problém v prvom stupni Oprávnenou osobou Objednávateľa.

Uskutočniť takéto hlásenie môže výlučne Oprávnená osoba Objednávateľa. Každé hlásenie Problému prijaté akýmkoľvek spôsobom sa zaeviduje v Helpdesku. Helpdesk vygeneruje identifikačné číslo požiadavky/problému. Helpdesk eviduje minimálne: čas odoslania hlásenia a oprávnenú osobu, kritickosť , čas prijatia hlásenia oprávnenou osobou Poskytovateľa, čas pridelenia riešiteľovi, čas zahájenia riešenia a čas vyriešenia požiadavky alebo Problému. Akákoľvek budúca komunikácia medzi Poskytovateľom a Objednávateľom sa uskutočňuje použitím priradeného identifikačného čísla požiadavky/Problému. Všetky záznamy, prílohy a komunikácia Oprávnených osôb Poskytovateľa a Objednávateľa sú evidované najmä v Helpdesku dostupnom on-line.

1. Špecialista Poskytovateľa preverí požiadavku/Problém a začne ich prešetrenie. Podľa potreby kontaktuje Oprávnenú osobu Objednávateľa. Komunikácia pracovníka Poskytovateľa prebieha priamo s Oprávnenou osobou Objednávateľa. Špecialista Poskytovateľa oznámi výsledok prešetrenia a odporúčané riešenie Oprávnenej osobe Objednávateľa. Na základe výsledkov prešetrenia bude pokračovať riešenie Problému.
2. Problém bude riešený na základe priority určenej dohodou a definíciou kategórie požiadavky/Problému Oprávnenými osobami Objednávateľa a Poskytovateľa. Oprávnená osoba Objednávateľa má právo zmeniť poradie priorít riešenia otvorených Problémov/požiadaviek po dohode s oprávneným zástupcom zo strany Poskytovateľa dokumentovateľným spôsobom – záznamom v Helpdesku.
3. Oprávnená osoba Objednávateľa po vykonaní služieb pracovníkom Poskytovateľa v priestoroch Objednávateľa alebo na diaľku vzdialeným pripojením, potvrdí poskytnutie služby a funkčnosť riešenia v Helpdesku.
4. Všetky vyriešené požiadavky /Problémy Objednávateľa musia byť potvrdené a ich vyriešenie musí byť zaevidované v Helpdesku. Splnenie požiadavky/Problému bude potvrdené v rozsahu ich riešenia Oprávnenou osobou Objednávateľa. Objednávateľ je povinný potvrdiť vyriešenie každej požiadavky/Problému najneskôr do 5 pracovných dní odo dňa jej vyriešenia. Akceptovanie riešenia požiadavky/Problému bude zaevidované priamo v Helpdesku. V prípade, ak Objednávateľ riešenie požiadavky/Problému neakceptuje, v rovnakej lehote svoje pripomienky a výhrady uvedie v Helpdesku. Ak Objednávateľ bez závažného dôvodu neakceptuje vyriešenie požiadavky/Problému a ani nevznesie pripomienky k riešeniu požiadavky/Problému ani do 5 pracovných dní od ich vykonania, považuje sa riešenie požiadavky/Problému za akceptované a Helpdesk automaticky vykoná mailovú notifikáciu.

Reakčná doba Poskytovateľa na problém Objednávateľa sa určuje na základe príslušnej úrovne spracovania Problémov. Čas sa vždy meria od momentu, kedy je Problém zaznamenaný do Helpdesku alebo v prípade nedostupnosti Helpdesku od momentu nahlásenia Problému alternatívnym spôsobom, t. j. od momentu doručenia hlásenia Problému emailom.

**Služby SLA podpory dodanej služby**

|  |  |  |
| --- | --- | --- |
| **Popis** | **Parameter** | **Poznámka** |
| Prevádzkové hodiny | 24 hodín | 24/7/365 |

###

Reakčná doba Poskytovateľa na Problém. Čas sa vždy meria od momentu, kedy je Problém zaznamenaný do Helpdesku.

|  |  |
| --- | --- |
| **Typ požiadavky / Problém** | **Reakčná doba v prevádzkových hodinách**  |
| Poruchy alebo vady spôsobujúce nefunkčnosť alebo poruchu služby | **do 4 hod**. |

Odstránenie poruchy záložného zdroja **do 24 hodín** od nástupu.

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Mgr. Gabriela Dikošová

Funkcia: člen predstavenstva – CFO

1. Meno: Ing. Michal Halomi
2. Funkcia: člen predstavenstva – CIO
3. V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

1. Meno: [doplniť]
2. Funkcia: [doplniť]